Pearly Beach Bewarea JVG/Conservancy AGMPublished: 05 November 2014, By: Strandveld Printing and Publishing, Category: Gansbaai GeneralDie algemene jaarvergadering van die Pearly Beach Bewarea vind op Woensdag 17 Desember 2014 om 10:00 in die NG Kerk in Pearly Beach plaas. Dit is die een geleentheid in die jaar waar lede en besoekers kans kry om mekaar beter te leer ken, meer van die Bewarea en sy aktiwiteite te wete te kom, en om voorstelle en insette in die werksaamhede van die Bewarea op die tafel te plaas. Die verslag van die voorsitter, asook die finansiële verslag, sal voorgelê word en die vasstelling van ledegeld, asook die verkiesing van die bestuurskomitee sal behandel word. En dan soos gebruiklik, is ‘n gasspreker uitgenooi om die vergadering toe te spreek. Vanjaar sal dit Ernst van Jaarsveld, die fynboskenner van Kirstenbosch wees. Alle belangstellendes word hiermee uitgenooi om die vergadering by te woon.